《题丹山》
元代·昂吉

昔人仙去大兰山，台殿空遗石壁间。崖瀑四时飞白云，溪云长日护玄关。

青棂露冷从猿采，仙未风生看虎还。昨夜洞前新雨过，主人留客听潺湲。

作者简介：昂吉，字启文，鄞州人，元至正八年戊子科蒙古色目人榜进士，姓高氏。世出唐兀，古黄河西银夏之域。母胡氏。君生而慧秀，日记万言。从乡先生陈履常，习《尚书》。至正元年，中江浙行省副榜。至正七年，领乡荐，擢于春官。入廷大对，呈其琅玕，乃登丙科。授将仕郎、绍兴录事参军，正八品。